బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బిగ్ బాస్ 3 గ్రాండ్ ఫినాలే: టీఆర్పీలో చిరు, నాగ్ ఆలిండియా రికార్డ్
గత రెండు సీజన్లతో పోలిస్తే బిగ్ బాస్ 3 గ్రాండ్ ఫినాలే ప్రేక్షకులకు మరింత వినోదాన్ని పంచింది. దీనికి కారణం హోస్ట్ నాగార్జునతో పాటు గెస్టులుగా వచ్చిన సెలబ్రిటీలు. మరీ ముఖ్యంగా మెగాస్టార్ చిరంజీవి.
Samayam Telugu | Updated:
Nov 15, 2019, 06:19PM IST
బిగ్ బాస్ 3 గ్రాండ్ ఫినాలేలో చిరంజీవి, నాగార్జున
అక్కినేని నాగార్జున హోస్ట్ చేసిన బిగ్ బాస్ తెలుగు సీజన్ 3 గ్రాండ్ సక్సెస్ అయ్యింది. గత రెండు సీజన్లకు మించి పాపులారిటీ దక్కింది. దీనికి తోడు గ్రాండ్ ఫినాలేకు మెగాస్టార్ చిరంజీవి చీఫ్ గెస్ట్‌గా రావడం, ఆయన తన మార్కు చమత్కారంతో షోకు కొత్త కళను తీసుకురావడంతో ప్రేక్షకులు ఇరగబడి చూశారు. అంతలా చూస్తే ఏమౌవుతుంది.. టీఆర్పీ పెరుగుతుంది. అలా ఇలా కాదు.. రికార్డు స్థాయిలో..!
నవంబర్ 3వ తేదీన స్టార్ మాలో ప్రసారమైన బిగ్ బాస్ 3 గ్రాండ్ ఫినాలే ఎపిసోడ్‌ అత్యధిక స్థాయిలో టీఆర్పీని రికార్డు చేసింది. జూనియర్ ఎన్టీఆర్, నేచురల్ స్టార్ నాని హోస్ట్ చేసిన గత సీజన్ల కన్నా అధికంగా ఈ సీజన్‌కు టీఆర్పీ నమోదైంది. సుమారు నాలుగున్నర గంటలపాటు నడిచిన ఈ ఎపిసోడ్‌లో ముందుగా ఎలిమినేట్ అయిన కంటెస్టెంట్లతో పెర్ఫార్మెన్స్‌లు చేయించారు.
Also Read: ‘ఆమె’తో పెళ్లి.. ఈమెతో శృంగారం! బిగ్ బాస్ ‘మంచోడు’ మంచి రసికుడే!
శ్రీకాంత్, అంజలి, నిధి అగర్వాల్, కేథరిన్ లాంటి గెస్టులను తీసుకొచ్చారు. ఎలిమినేట్ అయిన కంటెస్టెంట్లతో ముచ్చట్లు పెట్టారు. టాలీవుడ్ సెలబ్రిటీలను హౌస్‌లోకి పంపి ఎలిమినేషన్ హీట్‌ను పెంచారు. వీటన్నిటినీ మించి ఎపిసోడ్ చివరిలో మెగాస్టార్ చిరంజీవిని ప్రత్యేక అతిథిగా తీసుకొచ్చి విన్నర్‌కు ట్రోఫీని అందజేశారు. చిరంజీవి కేవలం ట్రోఫీని అందజేయడానికి మాత్రమే రాలేదు.. తనదైన స్టైల్లో వినోదాన్ని పంచడానికి వచ్చారు. వినోదాన్ని పంచడంతో పాటు ఎపిసోడ్ టీఆర్పీను అమాంతం పెంచేశారు.
అంతకు ముందు 100 రోజులకు పైగా జరిగిన షో టీఆర్పీ ఎలా ఉన్నా.. గ్రాండ్ ఫినాలే ఎపిసోడ్ టీఆర్పీ మాత్రం ఒకేసారి తారాస్థాయిలో పెరిగింది. ఈ మేరకు బిగ్ బాస్ షో నిర్మాణ సంస్థ బిగ్ బాస్ తెలుగు సీజన్ 3 గ్రాండ్ ఫినాలే టీఆర్పీ రేటింగ్‌ను వెల్లడించింది. 4.5 గంటల్లో 18.29 టీఆర్పీ నమోదైందని ట్వీట్ చేసింది. దేశ వ్యాప్తంగా ఏ భాషలోనైనా బిగ్ బాస్ షోకు ఇదే అత్యధికమని కూడా పేర్కొంది. మొత్తానికి నాగార్జున, చిరంజీవి కలిసి టీఆర్పీ రికార్డులను బద్దలుకొట్టేశారు.
#BiggBossTelugu Season 3 Finale scores a TRP of 18.29 for 4.5 hours. Congratulations team #BBTelugu and @StarMaa!!… https://t.co/ieiemhxszX
&mdash; Endemol Shine India (@EndemolShineIND) 1573715411000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.